Nika Vodvud

Nika (Veronika) Sergeyevna Vodvud (; ) daha çox nixelpixel (Niksel-Piksel) kimi tanınır — YouTubeda video bloq idarə edən Rusiyalı interseksional feminist və internetaktivist.
 Həyatı 
Veranika Vodvud 20 oktyabr 1993-cü ildə Moskva vilayətinin Protvino şəhərində anadan olub.Пост , в котором Никсель-Пиксель сообщает дату рождения Valideynlər dizayn mühəndisləri və Mars şirkətinin işçiləridir. 1999-cu ildə valideynləri Böyük Britaniyaya işgüzar səfərə gediblər və Veranika onlarla birlikdə Londonun ətrafına köçüb. Veronika orada 2 il yaşayıb. Rusiyaya qayıdan Vudvud Stupinodakı məktəbə daxil olub.

Nika Vodvud 2011-2015-ci illərdə Ali İqtisadiyyat Məktəbinin Sosiologiya fakültəsində təhsil alıb. Bakalavr dissertasiyasının mövzusu “Veb-sayt bazarında müştərilər və istehsalçılar arasında əlaqələr” olub.Взаимоотношения заказчиков и производителей на рынке веб-сайтов  // :ru:ВШЭ

O, iş həyatına reklam agentliyində kreativ direktorun köməkçisi kimi başlayıb. Lakin onun sözlərinə görə, komandadakı dözülməz ab-havaya görə oranı tərk edib. Vodvud 2011-ci ildən illüstrasiya ilə məşğuldur. Reklam agentliyindən ayrıldıqdan sonra əsas fəaliyyəti kimi distant işləyib.

Nika Vodvud YouTube kanalında bloggerliyə 2011-ci ilin payızında başlayıb. 2017-ci ilin yayın ortalarında o, kopirayter kimi işlədiyi reklam agentliyindəki işindən ayrılıb. Bundan sonra Patreon və YouTube reklamları vasitəsilə video bloqundan pul qazanmağa başlayıb.

2021-ci ilin may ayında Nika Vodvud rəsmi nigaha daxil olub. Həmin ilin avqustunda o, Mərkəzi Avropa Universitetinin magistr proqramına daxil olmuş ərinin ardınca Vyanaya köçdüyünü elan edib.

Veronika Vodvud 10 mart 2023-cü ildə Rusiya Ədliyyə Nazirliyi tərəfindən “xarici agent” kimi şəxslər siyahısına əlavə edilib.

 Fəaliyyəti 
2013-cü ildə Vodvud, əvvəlcə feminizm mövzusuna istehza ilə yanaşsa da, "VKontakte"də “Pişik gücü” feminist icmasının yaradıcısı Jenya Belıxın (Anastasiya Davydova-Lyuis) bloqu ilə tanış olduqdan sonra feminizmlə maraqlanmağa başladı.

2016-cı ilin qışında Vudvud öz YouTube bloqunda nixelpixel-də feminizmin əsasları haqqında danışdığı beş videonu yerləşdirdi. Bu videolar hər biri təxminən yarım milyon baxış qazanaraq rusdilli YouTube auditoriyasının diqqətini çəkdi. Belə ki, 2016-cı ilin yanvarında yayımlanan bu seriyada əks cinsiyyətçilik haqqında video “dönməyən ox” haqqında memə səbəb olub. Vodvud daha sonra onun çıxışının zəif icra edildiyi ilə razılaşdı və əks cinsiyyətçilik məsələsini izah etmək üçün çox az iş gördü və ya heç nə etmədi.
300px|thumb|right|Nixelpixel imzası, "İt" komiksindəki mətn kimi, kursivlə yazılmış çap mətninə bənzəmək üçün stilizə olunub.
2016–2017-ci illərdə Nika Vodvudun ən uğurlu videoları yayımlandı. Onun təhqiramiz münasibətlər haqqında videosu 1 milyon baxış topladı, menstrual fincanlar haqqında - 2 milyon, qadın mastürbasiyası haqqında - 4 milyon baxış yığdı. Həmçinin bu zaman Vodvud mehriban it Pyosya haqqında öz komikslər kolleksiyasını buraxdı və Tatyana Nikonovanın yeniyetmələr üçün seks haqqında təlimatını təsvir etdi.

Videoya baxışların sayı artdıqca, onun bloqunda təhqiredici şərhlər görünməyə başladı və Vodvud tezliklə "Dvaç imageboard"da təşkil edilmiş onlayn kiberzorakılığın qurbanı oldu. O, həmçinin "Genderfluid Vertosexual" ləqəbi ilə tanınan belaruslu blogger Andrey Sikorski ilə münaqişəyə girdi. Sikorski öz bloqunda bir neçə video yayımlayıb, burada o, Vodvudun videolarını və işini fəal şəkildə tənqid edib və ələ salıb. Jurnalist Nina Abrosimovanın yazdığı kimi, o, həm də Vodvuda qarşı “müntəzəm olaraq şəxsi təhqirlərə əl atırdı”. Bundan əlavə, Nika Vodvud "The Question" resursu ilə münaqişəyə girdi. Özünün yazdığına görə onu orada fasiləsiz təhqir edirdilər.. 

2017-ci ilin yayında Vudvudun atasına bədxassəli beyin şişi diaqnozu qoyuldu və qısa müddət sonra onun ölümünə səbəb oldu. 2018-ci ilin payızında Vudvud bildirdi ki, o, femaktivizmindən emosional olaraq yandığını hiss edir və tezliklə vlogunda videolar yerləşdirmək fəallığını azaldır. Eyni dövrdə, Nika Vodvud bir izləyicisinin məsləhət istəməsini kobud şəkildə şərh etdi, bu da ona qarşı geniş əks-səda və tənqidlərə səbəb oldu.

2019-cu ildə o, feminizm haqqında bir neçə video yayımladı, lakin 5 sentyabrda aktivliyini dayandırdığını açıqladı. Lakin Nika Vodvud sonra fikrini dəyişdi və kanalda videolar yayımlamağa davam etdi. 2020-ci ilin yazında Nika Vodvud BMT-nin Qadın Hüquqları Komitəsinin 64-cü sessiyasında çıxış etmək üçün Nyu Yorka dəvət edildi. Bununla belə, COVID-19 pandemiyası səbəbindən sessiyanın proqramı iştirakçı ölkələrin daimi nümayəndəlikləri ilə rəsmi görüşün olması ilə tamamlandı. Bu səbəbdən Vudvud BMT sesiyasında çıxış edə bilmədi.

 Fəaliyyətinin qiymətləndirilməsi 
"Meduza" nəşri Nika Vodvuda böyük bir məqalə həsr edib. Məqalədə Vodvudun Rusiyanın ən məşhur feministi olduğu iddia edilib. Bununla belə, material həm Vodvudun özünün, həm də digər kiber fəalların və jurnalistlərin mənfi reaksiyalarına və tənqidlərinə səbəb olub.

"Forbes" jurnalına görə, Nika Vodvud Rusiyanın ən məşhur kiberaktivistidir. Nika Vodvud "Forbes" jurnalına görə 30 yaşdan aşağı 30 ən perspektivli rusların reytinqinə namizəd olub və istifadəçi səsverməsinin nəticələrinə görə "Sosial Təcrübələr" nominasiyasında birinci yeri tutub, lakin buna baxmayaraq O, yekun reytinqə daxil ola bilməyib.

The New York Timesa görə, Vodvud "cinsi həyatı, məişət zorakılığı ilə mübarizəsi, mastürbasyon və ayaqlarını qırxmaqdan imtina etməsi kimi mövzular haqqında birbaşa kameraya danışır".

Vodvudun ictimai fəaliyyəti, o cümlədən feministlər tərəfindən tənqid edilib.

 İstinadlar 

 Xarici keçidlər 


Kateqoriya:Rusiya feministləri
Kateqoriya:Rusiyada "Xarici agent" elan edilmiş şəxslər
Kateqoriya:YouTube Gümüş play düyməsi alanlar